Diari Oficial de la Generalitat Valenciana


Sumari del DOGV 6636, del 24-10-2011 (2011/10428)

Notificació de la sentència dictada en el judici de divorci contenciós número 314/2011.
---------------------------------------------------------------------------------------

### Dades del document

Número de DOGV
:   6636

Data del DOGV
:   24-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10637


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el judici de divorci contenciós número 314/2011. [2011/10680]  
Assumpte civil 000314/2011-E  
Part demandant: María Belén Langone González.  
Part demandada: Iván Fabricio Ferrano Darritchon.  
Sobre: divorcis no consensuats  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda formulada per la procuradora Ana Muñoz Martínez, en nom i representació de María Belén Langone González contra Iván Fabricio Ferrano Darritchon, i declare dissolt per causa de divorci el matrimoni, format pels esmentats cònjuges, amb tots els efectes legals, i s'eleven a definitives les mesures provisionals dictades en la interlocutòria de data 26 de juliol de 2011 i que són les següents:  
  
1. La guarda i custòdia del fill menor dels litigants s'atribueix a María Belén Langone González, que també exercirà en exclusiva la pàtria potestat sobre aquest.  
2. Iván Fabricio Ferrano Darritchon ha de pagar a María Belén Langone González, en concepte de pensió alimentària a favor del seu fill, la quantitat de 200 euros al mes, que haurà de pagar anticipadament, dins dels cinc primers dies de cada mes, en el compte corrent que designe la mare. Aquesta quantitat s'actualitzarà d'acord amb l'índex de preus de consum.  
3. No s'estableix cap règim de visites paternofilial.  
4. Cada progenitor sufragarà la meitat de les despeses extraordinàries que produïsca el fill menor, com ara operacions quirúrgiques, pròtesis, malalties llargues, etc., sempre que s'acrediten de manera suficient, siguen consultades prèviament o siguen autoritzades pel Jutjat en el cas de discrepància entre els pares. Cada part ha de pagar les costes processals causades a instàncies seues i les comunes a mitges.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de cinc dies, indicant la infracció comesa al parer del recurrent. Sense aquests requisits no s'admetrà el recurs (art. 451 i 452 de la LECn). Haurà d'efectuar-se la consignació de 50 euros en la clau 02 del compte de dipòsits i consignacions d'aquest Jutjat, segons disposa la Llei Orgànica 1/2009, de 3 de novembre, i acreditar aquesta consignació, exceptuant-ne el cas d'aquells litigants que tinguen el benefici de justícia gratuïta. En el cas que no s'efectue el dipòsit, es podrà esmenar el defecte en el termini de dos dies, i no s'admetrà a tràmit si no s'esmena.  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de sentència a Iván Fabricio Ferrano Darritchon.  
  
  
València, 4 d'octubre de 2011. La secretària judicial: María Dolores Valle Contreras.